*Na základe novely zákona č. 79/2015 Z. z. o odpadoch a o zmene a doplnení niektorých zákonov majú občania možnosť****od 15. júla 2025 do 14. januára 2026****vyradiť z evidencie motorové vozidlo, ktoré fyzicky už neexistuje,*

*a to****za znížený príspevok do Environmentálneho fondu vo výške 50 eur****, pričom pôvodná****výška príspevku bola 500 eur****.*

*Ako postupovať:*

1. *Vlastník, teda prevádzkovateľ vozidla, podá na miestne príslušnom okresnom úrade, odbore starostlivosti o životné prostredie žiadosť o vydanie rozhodnutia o neexistencii vozidla. Súčasťou žiadosti je čestné vyhlásenie a stručné vysvetlenie k neexistencii vozidla. Pokiaľ má vlastník k dispozícii osvedčenie o evidencii predmetného vozidla, predloží ho so žiadosťou správnemu orgánu.*
2. *Okresný úrad, odbor starostlivosti o životné prostredie vystaví pre žiadateľa platobný predpis na úhradu príspevku do Environmentálneho fondu vo výške 50 eur.*
3. *Po prijatí platby na účet Environmentálneho fondu a splnení všetkých zákonných náležitostí, okresný úrad, odbor starostlivosti o životné prostredie vydá rozhodnutie o neexistencii vozidla.*
4. ***Posledným a******dôležitým krokom je samotné vyradenie z evidencie vozidiel****. O vyradenie môže prevádzkovateľ vozidla požiadať na ktoromkoľvek okresnom dopravnom inšpektoráte. K žiadosti predloží rozhodnutie o neexistencii vozidla a uhradí správny poplatok za trvalé vyradenie vozidla vo výške 5 eur.*

Opatrenie je **časovo obmedzené na pol roka** a je určené najmä pre tých vlastníkom, ktorých vozidlá boli v minulosti **svojpomocne zlikvidované, rozobrané, zničené požiarom alebo iným spôsobom zanikli, avšak naďalej figurujú v evidencii**.